2 Mo lefatsheng lotlhe, batho ba ba tlogetseng magae a bone ka ntlha ya dintwa le pogiso ba feta 65 000 000, e leng palo e e kwa godimo go gaisa e e kwadilweng mo direkotong. * Bangwe ba bone ke Basupi ba ga Jehofa ba le bantsi. Bontsi jwa bone ba tlhokafaletswe ke batho ba ba ba ratang e bile ba latlhegetswe ke dithoto tsa bone. Bangwe ba bone ba ile ba lebana le dikgwetlho dife? Re ka thusa jang bakaulengwe le bokgaitsadi bano gore ba ‘direle Jehofa ka go ipela’ le fa gone ba lebana le diteko? (Pes. 100:2) Mme re ka rerela jang batshabi ba ba iseng ba ithute ka Jehofa? Ka nako eo kwa Iseraele, Baroma ba ba neng ba gapile Baiseraele, ba ne ba ka pateletsa motho gore a ba direle. Fa Jesu a ne a rotloetsa bareetsi ba gagwe go tsamaya dimaele tse pedi, o ne a kaya gore ba dire ditirelo tsa bone tse balaodi ba neng ba na le tshwanelo ya go batla gore ba di dire ba sa ngongorege.—4/1, tsebe 9.